**ΕΓΓΡΑΦΕΣ ΣΤΗΝ Α ΤΑΞΗ**

**ΤΟΥ ΔΗΜΟΤΙΚΟΥ ΣΧΟΛΕΙΟΥ**

Οι εγγραφές των μαθητών πραγματοποιούνται από 1η έως 21η Ιουνίου.

**Τα απαιτούμενα δικαιολογητικά** για την εγγραφή στην Α΄ τάξη του δημοτικού σχολείου είναι τα εξής:

α. Πιστοποιητικό γέννησης, Δήμου ή Κοινότητας για την εγγραφή του μαθητή στα οικεία μητρώα ή δημοτολόγια, το οποίο εκδίδεται το τελευταίο πριν την εγγραφή τρίμηνο και στο οποίο αναγράφεται ολογράφως και αριθμητικώς η ημερομηνία γέννησης.\*

β. Επίδειξη του βιβλιαρίου υγείας του μαθητή, ή προσκόμιση άλλου στοιχείου στο οποίο φαίνεται ότι έγιναν τα προβλεπόμενα εμβόλια.

γ. Το Ατομικό Δελτίο Υγείας Μαθητή (Α.Δ.Υ.Μ.).

δ. Αποδεικτικό στοιχείο από το οποίο να φαίνεται η διεύθυνση κατοικίας του μαθητή. (Τίτλος ιδιοκτησίας ή Ενοικιαστήριο θεωρημένο από την Εφορία, λογαριασμός ΔΕΗ στο όνομα του ενοικιαστή, Υπεύθυνη δήλωση του ιδιοκτήτη και του ενοικιαστή που δίνεται από το Σχολείο.)

ε. Βεβαίωση παρακολούθησης νηπιαγωγείου.

Στ. Για τους εργαζόμενους στο Πανεπιστήμιο Βεβαίωση από τη Διεύθυνση Υπηρεσιών του Πανεπιστημίου, στην οποία να φαίνεται η ιδιότητα και η σχέση εργασίας.

\*Τα πιστοποιητικά γέννησης των μαθητών αναζητούνται **αυτεπάγγελτα από τη Διεύθυνση του Σχολείου.**